भारतीय अतिक्रमण रोक्नुपर्छ भन्ने सन्देश दिने ‘काँडेतार’ फिल्मको लोकेसन हेर्नका लागि हामी केही दिनदेखि यहाँ छौं । त्यही क्रममा आज नेपाल कम्युनिस्ट पार्टीका परशुराम यादव लगायतका स्थानीय नेतासहित सिमाना नजिक पुगेका थियौं। गाडी गुडिरहेकै समयमा नजिकै पान पसल देखेपछि एक जना नेताज्यूले सुपारी खाने भन्दै गाडी रोक्न लगाउनुभयो। गाडी रोकिएको मात्रै के थियो, गोलीको आवाज आयो।
